
"REEL. 


IGTWÜH FTU MUKPARO, 


(cong unang panahon, sa isang liblib na 
harian sa ilalim ng dagat, ay may nakatirang 
maganda at mabait na sirena. Pero wala siyang 
kinalaman sa kwentong ito. Kaya ang pagtutu- 
unan na lang natin ng pansin ay si Tong, ang 
pinakabatang anak ni Haring Talangka na tulad 
ng maraming hari ay walang ibang papel sa 
kwento kundi ang magkasakit. At ito na nga ang 
dahilan kung bakit isang araw ay bigla na lang 
ipinatawag si Tong ng kanyang inang reyna 
“Tong, anak, ang iyong ama ay may 
karamdaman,” wika ng reyna. “Hindi na s'ya 
nakakalangoy. Kailangan mong umahon 


ngayon din papunta sa lupa upang kumuha ng 
puso ng saging—ang tanging prutas na makaka- 
pagpagaling sa kanya.” 

Sumagot si Tong, "Ngunit inang reyna, hindi 
ba't talaga namang hindi nakakalangoy ang 
amang hari?” 

“Dahil nga mayroon s'yang karamdaman!” 
ang sagot ng reyna. 

Noon din ay nag-log-off si Tong sa Friendster 
at dali-daling nagtungo sa lupa. Inabot s'ya ng 
pitong araw at tatlong gabi sa paglalakbay bago 
narating ang kakahuyan. Sa di-kalayuang ilog 
ay namataan n'ya kaagad si Buwaya na 
nagpapahinga 

"K-kamusta po!" bati n'ya. “Maaari po bang 
magtanong kung saan ma 

"NGINANGAUHA MO HA AHO?” tanong ni 
Buwaya. 

“Ano po?” 

“Pweh!” Idinura ni Buwaya si Maya na 
naglilinis ng ngipin n'ya. “Sabi ko, kinakausap 
mo ba ako?” 

“O-opo. Hihingi po ako ng---” 

“Kailangan mong magbayad ng pilak.” 
'ala po akong pilak, perlas lang ang dala— 
long perlas!" 


Iniabot ni Tong ang mga perlas, at itinuloy 
ang tanong. “Saan po ba maaaring makakuha 
ng puso ng saging dito?” 

“Tatlong perlas!” 

"Pero n-n-nagbigay na po ako,” nag-aalangang 
paalala ni Tong 

“Bayad mo lang 'yon dahil kinausap mo s'ya! 
pasigaw na paliwanag ni Maya. 

Iniabot ni Tong ang tatlo pang perlas, pero 
hindi pa rin s'ya sinagot ni Buwaya. “Saan po 
kaya ako makakakuha ng puso ng saging?” muli 
n'yang tanong. 

“Tatlong perlas!” 

“Pero dalawang beses na “ko nagbigay, at tatlo 
na lang ang perlas bo!" angal ni Tong. 

Tatlong perlas ang hinihingi. kaya tatlong 

sses kang magbibigay,” sabat uli ni Maya. “At 
wag kang madamot dahil tatlo na lang naman 
ang kailangan namin!” 

“Pero wala na ‘kong pambili ng load!" 

“Ano ba ang importante sa'yo, textmate o puso 
ng saging?" hirit ni Maya. Wala nang nagawasi 
Tong kundi iabot ang mga huling perlas. 

“Maaari n'yo na bang sabihin kung saan 
matatagpuan ang pakay ko?” tanong n'ya. 

Sumagot si Buwaya, “Tama ang pinagtanu- 
ngan mo dahil ako nga ang hari dito, kaya- 


"Hari???" nagtatakang tanong ni Tong, pero 
hindi na nakasabat nang magsalita ulit si Buwaya. 

“Halika, ibubulong ko sa'yo,” ani Buwaya 
Lumapit si Tong, pero mas pinalapit pa s'ya ng 
kausap. “Halika sabi, para maibulong ko sa' 

Lalo pang lumapit si Tong, pero laking gulat 
n'ya nang biglang buksan ni Buwaya ang 
malaking bunganga nito upang kainin s'ya 
Kumaripas ng takbo si Tong at di na ulit 
lumingon sa ilog. 


S iyeht!” sigaw ni Bibe. "Yu asshol!" 


Pasensya na po, hinahabol kasi ako ni 
Buwaya para kainin!" ninenerbyos na tugon ni 
Tong 

"Wala akong nakikitang Buwaya dito, pero 
naputikang buntot ng magandang Bibe dahil sa 
kagagawan ng bobong talangka, meron!" 

Hindi namalayan ni Tong na malayo na nga 
ang kanyang natakbo at ligtas na sya. “Pasensya 
na po ulit.” 

“Ano pa ba magagawa ko?” sambit ni Bibe. 
“Da world is ful of ijots!" 


“Don wori priti litel Bibe, dyas kis mi en 
ebriting wilbi orayt!” epal ni Palaka 

“Ano daw?” tanong ni Tong. 

“Hay nako, wag mong patulan yan." sagot ni 
Bibe. “Mas baliw 'yan sa'yo!” 

“Bibe aym a want yu, Bibe aym a nid yu 

"Syatap!" sigaw ni Bibe kay Palaka, sabay 
tingin kay Tong. “Laging nagpapahalik 'yan. 
magiging makisig na talisain daw s'ya, e kaso 
naman ilang beses ko na s'yang hinalikan, 
walang nangyayari. Malansa na nga ako eh!" 

"E ba't kailangan mo pa s'yang halikan nang 
paulit-ulit?” usisa ni Tong. 

“Ewan ko ba! Kundi lang 'yan hari dito, 
matagal ko nang iniwan 'yan mag-isa.” 

“Hari...na naman?! 

"Oo!" sagot ni Bibe. "Titignan mong ganyan 
"yan pero maraming perlas 'yan!” 

"Perlas?!?" kumislap ang mga mata ni Tong. 

“Ayken biyur hiro, Bibe...ayben tekawey yor 
peyn...” patuloy sa pag-awit si Palaka, pero hindi 
s'ya pinapansin ni Bibe man o ni Boy Abunda. 

“Perlas. Bakit ka nagulat, meron bang hari na 
walang kayamanan?” 

“Pero paano s'ya nagkaroon ng perlas dito sa 
gubat?" pagtataka ng talangka. 


“Wag kang maingay ha...” pangiting 
lumingon muna si Bibe sa paligid bago 
bumulong: “Sa mga taga-dagat...ahihihi 

“Pero hindi ba pagnanakaw 'yon?” wika ni 
Tong 

"Shhh...hindi naman! Noon lang 'yon nung 
perstaym n'yang ginawa. Pero nung inulit-ulit 
n'ya na, hindi na!” 

"Huh?! ....Nasaan ang katapatan n'ya?” 

“Ang pinakamainam na paraan para maging 
dukha ay ang maging matapat!" namewang na si 
Bibe. 

Kumunot ang noo ni Tong, kahit wala s'ya 
nito. “Hindi totoo 'yan, laging tapat ang pamilya 
ko, pero hindi naman kami naging dukha.” 

“Hoy, wag kang mayabang! Hindi dahil sa 
wala kayong pagkakataong magnakaw, matapat 
na kayo!” ani Bibe. Sa gitna ng pagtatalo ay bigla 
nilang narinig ang isang ungol. 

GROWWWWRRR!!! 

"Ano yon?" kinabahan na naman si Tong. 

"Wala. Si Daga lang 'yon. Kakasama kay 
Leon, nasanay na ring umungol!" paliwanag ni 
Bibe. “Sandali...bakit nga pala kita pinagtityaga- 
ang kausapin' 

"Ay. oo nga pala! Wag kang magalit, Bibe... 
itatanong ko lang sana kung saan makakakuha 


int 


ng puso ng saging dito sa gubat. Wala na 'kong 
perlas na maibibigay sa inyo, pero pwede ko 
kayo hatian ng baon kong kangkong,” saktong 
pagkalabas naman ni Tong sa baon ay mabilisan 
itong hinablot ng biglang dating na si Leon 
"SYYVITITT!!! 
mata ni Tong sa lakas ng kanyang pagkakasigaw. 


halos tumalsik ang mga 


ngunit walang sinuman sa paligid ang nakarinig 
sa kanya. Pare-parehas sila nina Palaka at Bibe 
na hindi na nakagalaw. Lumunok na lang ng 
laway si Tong. at sabay nagpilit ngumiti. “Sus! 
Ikaw lang pala, Leon. Akala naman namin kung 
sino na! Hehe 

Nakangisi lang sa kanya si Leon, hindi 
maipinta kur 
matatalas nitong kuko o ipanlalaman s'ya sa 


g tutuhugin na s'ya ng mga 


tiyan 

Whew!” nagpapawis ng tubig-dagat si Tong 
Nagulat sa'yo sina Bibe, kala nila kakainin 
mo 

Inihagis ni Leon ang mga inagaw na 
kangkong pabalik sa mga kasama ni Tong 
Mabilis naman itong sinalo ng bibig nina Palaka 
at Bibe. 

“Hindi ako kumakain ng palaka at bibe 
Nagsalita rin sa wakas si Leon, bagamat sa 
malalim na tono, garalgal na boses, at mabagal 


na paraan. Napangiti naman si Tong at 
nakahinga nang maluwag. "...pero si Buwaya, 
00." Pagkasabi nito ay biglang umahon sa ilog si 
Buwaya at buong-buong nilunok sina Bibe. 

"Kamusta, kaibigan!” bati ni Buwaya kay 
Tong. "Long time no see!" Tuluyan nang 
nawalan ng kulay si Tong sa pagkakasindak. 
“Nga pala, boss, 'yan ang bago kong besprend,” 
patuloy ni Buwaya. “Namimigay 'yan ng perlas!” 

Malambot ang tingin ni Leon kay Tong, pero 
tumigas ito paglingon kay Buwaya. “Ibalik mo sa 
talangka ang perlas.” 

"Pero. Boss...!” 

"GROWWWRRRRRRR!!!!!” 

Walang nagawa, ibinuka kaagad ni Buwaya 
ang malaking bunganga para makuha ni Maya 
ang mga perlas na itinago sa singit-singit ng 
ngipin n'ya. Mabilis na kumilos ang maliit na 
Ibon at padabog na iniabot ang mga perlas kay 
Tong. Noon din ay isinubo kaagad ni Leon si 
Maya. 

“Boss! Bossing! Boss!" pagmamakaawa ni 
Buwaya alang-alang sa sidekick. 

Ipinakita muna ni Leon sa kanya ang mga 
pangil na pinagkakapiitan ni Maya bago 
pinakawalan ang ibon. “Layas!” 


Hindi pa rin alam ni Tong kung ano ang 
sasapitin sa pusod ng kagubatan kaharap ng 
dambuhalang bangungot. Ipinikit n'ya na ang 
mga mata bilang paghahanda sa kamatayan 
Ngunit ginantihan lang ni Leon ang kanyang 
takot ng malumanay na pagpapakilala bilang isa 
na namang hari ng gubat, kasunod ng 
pagtatanong sa kanyang pakay. Kabadong 
binuksan ng talangka ang mga mata at 
nanginginig na ipinaliwanag ang lahat. 

Hmm. ..si Aso ang dapat mong kausapin 
tungkol sa puso ng saging,” ani Leon 

“S-Salamat po!” Tatakbo na sana si Tong 
nang bigla s'yang tawagin ni Leon. 

Sandali.” pinituhan ni Leon si Daga para 
iabot kay Tong ang dalawang itlog. "Ninakaw ito 
ni Palaka kina Manok at Pagong. Ibalik mo ito sa 
kanila at sila ang magsasabi sa'yo kung saan 
matatagpuan si Aso. 

Tinanggap ni Tong ang mga itlog at tuluyan 
nang nilisan sina Leon at Daga. Nagtingingan 


ang dalawa at nagtawanang-demonyo nang 
makalayo na ang talangka 


F' mM rin ang nilabbay ni Tong bago 


narating ang sibilisasyon--kung sibilisasyon 
mang matatawag ang grupo ng mga insektong 
nagtatalu-talo. 

"Kaya nga kailangan nating maghimagsikan! 
Panahon na para tayo ay mag-aklas laban sa 
mga hayup na yon!" sabi ni Tipaklong. 

“Sandali, maghunos-dili ka naman. Hindi 
sagot ang himagsi—" 

"Wag ka nang humirit. Langgam!" putol ni 
Tipaklong. "Takot ka lang dahil maaapektuhan 
ng kilusan ang mga negosyo mo. Palibhasa 


maraming mawawala sa'yo- pag nagkagulo!” 
“Anong mali doon? Natural lang na protekta- 
han ko ang bunga ng pagod ko!” pagtatanggol ni 
Langgam sa sarili. “At ikaw, kaya ka lang din 
matapang ay dahil walang mawawala sa'yo! 
Wala ka kasing pinagpaguran. Nagpapatalsik ka 
lang ng laway habang ang iba ay nagpapatulo ng 
pawis!" 
Lagot, personalan na!" sabat ni Langaw. 
Sige nga, hawakan nga sa tenga! O, ha 
sino matapang? Hawakan nga sa tenga!" gatong 
ng isa pang langaw 
“Wag nga kayong pasaway!" sigaw ni Uod sa 
dalawa. “Ba't hindi kayo sumali dito sa 
pagpupulon 


“Nakakatamad magsalita.” Sagot ni Langaw. 

"E ba't kayo maingay?” 

“Nakakatamad manahimik.” Sagot ng isa 
pang langaw. 

"Sa paghinga—hindi ba kayo tinatamad?” irap 
ni Uod sa dalawa bago itinuloy ang usapan. “Sa 
tingin ko, parang may punto rin naman si 
Tipaklong. Baka nga kaya tayo nananatiling 
maliit ay dahil sa mga dambuhalang hayop.” 

“Hindi rin!" kontra ni Langgam. “Ang liit at 
laki ay nasa isip lang. Bakit kami nina Bubuyog 
ät Gagamba, may mga naipundar din naman 
kahit papano. Nasa pagsisikap lang 'yan ng tao!” 

"Tao ka ba?" hirit ni Bulate. 

“Haaay, ewan ko sa inyo. Basta ako I can go 
anywhere I want. Wala na kong pakialam sa 
bulok ninyong sistema!” ani Paruparo. 

“Alam mo, Langgam, kahit magpatulo pa 'ko 
ng luha at dugo, walang mangyayari hangga't 
maghahari ang mga hayup na 'yon dito!” hirit ulit 
ni Tipaklong. 

"Alam mo, Tipaklong, walang mangyayari sa 
buhay mo hangga't hindi ka tumitigil sa paninisi 
sa iba sa naging kapalaran mo!” sagot ni Langgam. 
"At ikaw Paruparo, wag kang masyadong 
mayabang dahil nanggaling ka rin sa uod!” 

“Ako? Hindi, ah!” 


Bumuntot si Uod, "Ang hindi lumingon sa 
pinanggalingan, hindi makararating sa 
paroroonan! 

“Tama!” sang-ayon ni Bulate. "Kahit gaganto. 
gan'to lang ako, mas maganda pa 'ko sa 
Paruparo, pag tinubuan na 'ko ng pakpak!” 


Sino naman nagsabi sa'yong tutubuan ka ng 
pakpak?” tanong ni Uod. “Pag nangyari 'yon 
magiging kamukha mo lang si Ipis.” 

“Hoy! Sino'ng Ipis?” hirit ni Ipis. “Paruparo 
ako...kulay brown lang ang pakpak!” 

Sa mga sandaling 'yon ay naisipan na ni Tong 
na magparamdam. “Ahem, ahem 

Nagtinginan lahat sa kanya ang mga napatigil 
na insekto. Ilang tahimik na sandali pa ang 
lumipas bago nakapagsalita si Tipaklong 

Hayup!” 

"Huh?" nagulat si Tong 

“Hayup ka! 

"H-Hindi po...walo po ang paa ho!" 

"Kung gayon...patunayan mo at sumapi ha sa 
himagsikan namin laban sa mga hayup!" 

"Sa inyo nino?” 

"Sa amin nina...” lumingon si Tipaklong sa 
paligid. “Sino ba dito ang mga matatapang at 
tapat na mamamayan ng gubat. ..at mga cute. 
Itaas ang kamay!” Mabilis namang nagtaas ng 

kamay ang dalawang langaw. 
nina Langaw!" 
“Ano bang ipinaglalaban n'yo?” 
“Hayup sila...insekto kami!” sagot ni 
Tipaklong nang may nakataas na kamao. 
"AL?" 


...Sa aming tatlo 


"At...umm...apat lang ang paa nila!” 

"Tapos... 

“Ang hirap mong umintindi!” naasar na si 
Tipaklong. “Hindi namin sila kauri! Hindi pa ba 
sapat na dahilan 'yon para kamuhian namin sila?" 

"Um, hindi...?" naguguluhang tugon ni Tong. 

Napaisip sandali si Tipaklong. “Pwes, may iba 
pang dahilan!" 

"Ano yon?" tanong ni Tong. Lalong natahimik 
ang pagtitipon dahil natuon ang buong atensyon 
ng lahat kay Tipaklong. Pero napatingin lang sa 
kawalan ang huli, at matapos maghimas ng baba 
ay umakbay kila Langaw at nagsabing, “Sikreto 
na namin 'yon!” 

“Tama!” ani Langaw. "Sikreto lang naming 
tatlo 'yon!” 

“Tama!” sabat ng isa pang langaw. “Pero ano 
nga bang sikreto natin, Tipaklong? Sabihin mo 
na sa amin para masaya!” 

“Hindi pwede,” sagot ni Tipaklong. “Sikreto 
pa ba ‘yon kung tatlo na ang nakakaalam?” 


"Oo nga!” ani Langaw. “Ang galing talaga ni 
klong!” 

Napailing na lang ng ulo si Langgam, at 

jarap si Tong. Matapos itanong ang pakay ng 

ngka, itinuro nito ang direksyon patungong 

ing kakahuyan kung saan nananahan sina 

inok at Pagong. 


(ataas ang araw at mayabang na 


iamumudmod ng nakakasunog na init kaya 


@-unahan na sa paglalakad ang mga paa ni 
. Ngunit sa kabila ng pagmamadali ay bigla 
s'yang napatigil sa gilid ng malaking pulang 
ito sa tabi ng dagat. 
“Tinitigan n'ya ang kakaibang bato nang may 
ilong pagkamangha. Hindi nakuntento, inikot 
jA ang paligid nito upang higit pang makilatis. 
akinggan, inamoy-amoy, pinisil-pisil. 
nindot-pindot, at hinimas-himas. Nang 
pansing wala naman palang kakaiba sa 
sabing bato ay lumingon si Tong sa kaliwa...at 
anan...bago pasimpleng umihi sa gilid nito 


ibang sumisipol. Laking gulat n'ya na lamang 


sa mga sandaling 'yon nang magsalita ang 
malaking bato. 

“SYIIIT!!!” napalundag si Tong sa sobrang 
takot. “LOBSTER...'KAW BA 'YAN?!?” 

"Sino akala mo?" sagot ng kausap na sitting 
pretty sa batuhan. "At hindi ako si ‘lobster’, ako si 
Ulang! Kelan ka pa naging inglisero. ..hellooo? 
...Duh??? Saan mo nakuha 'yang pa-'syit'-syit' 
mo e dati 'nanaybupu' lang ang sigaw mo pag 
nagugulat ka?” 

Pero hindi s'ya sinagot ng mapanghing 
talangka na abalang-abala sa pagbabanlaw ng 
sarili sa dalampasigan--Naks, dalampasigan! 
Anlalim ng Tagalog. 

“Ano bang ginagawa mo sa gilid ng bato ko?” 
muling nagtanong si Ulang upang hindi s'ya 
masapawan ng narrator. 

Sumagot si Tong habang naghahanap ng 
masisilungan. “Ikaw, anong ginagawa mo sa 
ibabaw ng bato sa ilalim ng nagliliyab na araw?” 

“Wala.” sagot ni Ulang. 

"Wala ka bang ibang pinagkakaabalahan?" 

“Meron.” 

“Ano?” 

“Ito ang pinagkakaabalahan ko. Gumagawa 
ako ng wala.” 

“Wala kang ginagawa?” 


Paano yun?" tanong ng nalalabuang 
"Paano mo malalaman kung tapos mo 
y gawin ang wala?” 
ipag gumawa na 'ko ng meron.” 
o hindi mo naman nakikita ang ginagawa 
| o, di ba?" patuloy pa rin sa paghahanap ng 
| silungan si Tong. 
ahil nga ang ginagawa ko sa ngayon ay 
Sa katunayan, lahat 'yang pinagmamasdan 
o ngayon ay pinagpaguran ko.” 
Inignan ni Tong ang kawalan. "Andami mo 
ing nagawa!” 
otoo 'yan," sagot ng kausap. "Pero sandali, 
di mo pa rin sinasagot ang katanungan ko. 
 àno naman ang ginagawa mo dito?" 
g tanong ni Ulang na animo'y manhid sa 


"Bakit?" tanong ni Ulang. 


“Ibibigay ko kasi sa kanila itong mga itlog na 
dala ko,” sagot ni Tong. 

“Bakit?” tanong ni Ulang. 

“Para masabi nila sa akin kung saan sa gubat 
makukuha ang puso ng saging,” sagot ni Tong. 

“Bakit?” tanong ni Ulang. 

“Para ibigay sa ama kong hari," sagot ni Tong. 

“Bakit?” alam mo na kung sino'ng nagtanong. 

“Dahil may sakit ang ama ko at kailangan n'ya 
ang puso ng saging upang gumaling!" alam mo 
na kung sino'ng sumagot. 

Isang oras. 

Dalawang oras. 

Tatlong oras. 

“Ahhh!” naliwanagan din si Ulang, sa wakas. 
“Mahirap 'yang gagawin mo, talangka. Baka 
hindi mo magawa, wala ring mangyayari.” 

“Pero mas mabuting mabigo sa paggawa ng 
isang bagay kesa magtagumpay sa paggawa ng 
wala,” marahang paliwanag ni Tong. 

“Hindi ka ba napapagod gumawa ng meron?” 
tanong ni Ulang. 

“Hindi ka ba napapagod gumawa ng wala?” 
tanong ni Tong. 

“Napapagod,” sagot ni Ulang. “Wala na nga 
akong pahinga eh!” 

“Ba't ginagawa mo pa rin?” 


“Dahil ito ang tungkulin ko dit 

“Tungkulin?” pagtataka ni Tong. “Kanino? 
Sino'ng nagbigay sa'yo ng tungkulin na 'yan?" 
“Ang mga hayop sa gubat.” 

Huh? Anong nakukuha nila sa wala?” 

"Hindi ko alam, pero binabayaran nila ako ng 
mga pilak para gumawa ng wala. Kung gusto 
mo, kahit dalawang pilak lang ang kapalit ay 
igagawa kita ng sarili mong wala.” 

“Huh? Salamat na lang, pero wala akong 
pilak, at hindi ko rin yata kakailanganin sa 
ngayon ang wala.” 

“Sige, bahala ka.” 

Hindi na natiis ni Tong ang sikat ng araw. 
Sandali s'yang naglublob sa tubig upang 
malamigan. “Masyado nang mainit ang araw, 
Ulang. Hindi ka pa ba babalik sa dagat?” 


“Ang pagbalik sa dagat ay paggawa ng meron. 


Hindi ako gumagawa ng ganoon.” 

“Pero masusunog ka sa init ng araw. Paano 
ka ba napunta d'yan ngayon sa pwesto mo?” 

“Hindi ko nga alam e. Tinangay yata ako ng 
malakas na alon kagabi.” 

“Huh?! Kelan mo balak bumalik sa tubig?” 

“Babalik din ako. Hinihintay ko lang ulit ang 
alon.” 

“Pero paano kung hindi dumating ang alon?” 


/OQOOOOOSH. 

alos hindi pa tapos magsalita si Tong ay 
xl na ng alon si Ulang pabalik sa karagatan. 

ihinga rin nang maluwag ang talangka at 

patuloy na sa paglalakad patungong timog. 
bandang GMA 7. 


'ooooh! Bok-bok-bok...bokokok!” 
iyo pa si Tong, dinig n'ya na ang putak ni 

Dh. Kaya nabuhayan s'ya ng loob at lalong 

Isan ang paglalakad. Di naglaon ay natun- 

Iya rin ang pugad ng inahin. 

y ! Bok-bok-bok. ...bokokok!” 

» manok--” 

ik! Bok-bok-bok. ..bokokok!” 


! Bok-bok-bok. ..bokokok!” 


[00000001 
ARIRINIG KITA, WAG KANG SUMIGAAAW!” 
i....ba't ka ba putak nang putak?” tanong 


“Nangingitlog ako.” 

“Pasensya ka na, hindi ko alam.” 

“Ngayon alam mo na...hmp!" ismid ni 

BManob. "Kaya nga 'ko pumuputab. para 
malaman ng lahat na nangingitlog ako!" 


“Ganon ba?" napakamot si Tong sa ulo n'yang 
Wilbo, “Ilan na itlog mo?" 


"Booooh! Bok-bok-bok. bokokok! Marami.” 
“Ilan nga?" 
May pagmamalaking tumayo si Manok para 
kita sa talangka ang dalawang itlog sa pugad 

| “Limang piso isa. Bibili ka ba?" 
“Hindi, ibibigay ko kasi sa 'yo ang isa mo pang 


loy,” inilabas ni Tong ang pasalubong. “Kinuha 
Yo sa'yo ni Palaka?” 


Hindi kaagad nakapagsalita si Manok. 
inig ang tuka n'ya at nangilid ang luha sa 
Ila Nyang walang kakurap-kurap habang 
tingin sa itlog. 
“Tanggapin mo!" masayang paanyaya ni 
pong Iniabot n'ya ang itlog kay Manok, na 
Wong pagmamahal namang niyakap ng 
paluha-luhang inahin 


“Matanong ko lani " patuloy ni Tong. "E si 


Øg, saan ko naman kaya makikita para 
Ibot tong itlog n'ya 


"Hayan...sa...libod...mo..." pasinghot- 
singhot na sagot ni Manok 

Nagulat si Tong paglingon kay Pagong na 
nasa likuran n'ya lang pala at tila napakatahimik 
sa pinagkakaabalahan nito. 

Pagong?” Kinawayan n'ya ito sa harap ng 
mukha. "Yohooo?" 

Hindi kumikibo si Pagong. Naghintay si Tong 
ng ilan pang sandali. Di nagtagal ay nakapagsa- 
lita na rin si Pagong. 

“AnoBaProblemaMoBatKawayKaNangKaway 
Kanina?” tanong ni Pagong sa talangka na halos 
hindi makasunod sa bilis ng pagsasalita n'ya. 

“Huh? 

“AnoKakoProblemaMoKaninaKaPaKaway 
NangKawayDyan?" 

"Ah. e...ibabalik ko lang sana ang itlog mong 
ninabaw ni Palaba." Iniabot ni Tong ang itlog 
kay Pagong, pero hindi ito tinanggap ng huli 

"SalamatPeroSanaHindiMoPinagpalitAngltlog 
NaminNiManok. 

Nagulat at napahiya, paulit-ulit na humingi ng 
paumanhin si Tong at kaagad na itinama ang 
mali. Iniangat naman ni Pagong ang pwetan 
para maisama ang bagong itlog sa iba na 
kasalukuyan niya pang iniluluwal 


fll, andami mo naman pala e!" napahanga 
g sa nasilayang di-na-mabilang na itlog ni 


lagKangMagulo,” pinalo ni Pagong ang sipit 
 “GinagawaKoYangLecheFlan! Humiling 
angNglba." 
iku, oo nga pala!" Biglang naalala ni Tong 
9 papel n'ya sa kwento ay hanapin ang 
ng saging na makakapagpagaling sa 
g ama na sa mga sandaling ‘yon ay 
iring nakaburol na dahil sa tagal n'ya. 
Im n'yo po ba kung saan ko matatagpuan 
jo? Kailangan ko s'ya upang makakakuha ng 
ng saging ngayon din!” 
anganga at nagkatinginan sina Pagong at 
dahil sa sinabi ni Tong. “SinabiMoBang 


di na sinagot ni Pagong ang talangka. 
n'ya na ito kaagad patungong kanluran 
umpisahan ang mahabang paglalakbay 
ssa kinaroroonan ni Aso. “ManoklkawNa 
igBahalaDito.” 


Umalingawngaw sa buong kapaligiran ang 
habilin ni Pagong. Halu-halong emosyon naman 
ang naramdaman ni Tong. May tuwa dahil sa 
palapit na s'ya nang palapit sa kinaroroonan ng 
puso ng saging. May takot dahil sa mahabang 
paglalakbay na maaaring puno ng panganib. At 
may lumbay dahil sa mga oras na yon ay wala 
nang signal ang kanyang Nokia 3210. 


Di na mabilang ang mga araw na lumipas. Di 
na namalayan ni Tong man o ni Pagong ang 
mga panahong nagdaan. Tila wala nang 
katapusan ang kanilang nakakainip na 
paglalakbay. Ganon pa man ay buo pa rin ang 
loob ni Tong, at tiwala sa kasamang Pagong na 
matutunton din nila ang kanilang destinasyon 
balang araw. Ngunit tila basong nabasag ang 
puso n'ya nang bigla na lamang sumuko si 
Pagong at tumigil sa paglalakad 

"Pagong!" ani Tong. “Hindi ka maaaring 
sumuko. Kailangan natin ang puso ng saging!" 

Ngunit tinignan lang s'ya nang hapung-hapo 
na si Pagong. Di man lang ito nakapagsalita. 

“PAGONG!!!” nag-alala na si Tong. “TIBAYAN 
MO ANG IYONG LOOB. KAYA NATIN 'TO! 

Noon ding mga sandaling 'yon ay huminga 
nang malalim si Pagong at isinara ang mga mata. 


“PAGOODOOOONG!!!" sigaw ni Tong. “WAG 
O KONG INWAAAAAN!!!!!" 
Napilitang magsalita si Pagong. "WagKangMa 
sAnditoNaTayoNagpapahingaLangAkoA: 
nSaTabiNgPuno.” 
“Ikaw naman kasi, Pagong, ambagal-bagal mo 
aliad! Sumama ka pa e malapit lang naman 
pa sinigawan mo na lang si Aso. Natagalan 
Juloy kayo." sumbat ni Manok mula sa pugad 
ium may isang metro lang ang layo sa kanila. 


Wsuka. Kakainin ang suka. Ito ang ugali ni 
Al sa pagitan ng mga pagsuka at pagkain ni 
Ng sariling suka ay nailahad naman ni Tong 

kanyang kwento...kahit papano. Hindi ko 
alam kung paano n'ya nasikmura ang 


“Kung ganon," wika ni Aso. "Totoong 
Ngan mo nga ang puso ng saging. Sa wakas 
makukuha na rin namin ito 

BAnong Ibig mong sabihin?" tanong ni Tong 


“Dati pa kasi pinag-aagawan ng mga hayop sa 
bal ang puso ng saging,” paliwanag ni Aso. 
o walang sinuman ang makakuha nito." 
“Habit?” tanong ni Tong na mas lalong nalito. 

“Dahil ang kapalit ng puso ng saging ay kama- 
tyan ng lahat ng hayop sa gubat. Sa sandaling 

(hiwalay sa puno ang bunga, guguho ang 

ong gubat at 'yon na ang magiging katapusan 

ing lahat.” 

“Sandali, hindi ko maintindihan ang sinasabi 
awat ng Talangka. “Kung guguho nga ang 
il, ba't pinag-aagawan n'yo pa ang puso ng 


sewan ko,” ani Aso habang isinusuka ang 
burger steak. 
jong 'ewan' mo? 
in ulit ni Aso ang suka. "A eh, ang ibig 
sabihin ay...pinag-aagawan ng mga hayop 
puso ng saging dahil sa ang sinumang 

pilas nito ay maaaring humiling ng kahit na 
atang kahilingang iyon ay matutupad.” 

Ko ako ang unang nangailangan ng puso 

ying!" giit ni Tong na tila handang makipag- 
n. 
iya nga magkakatulungan tayo.” pagliliwa- 
"Aso. "Ang prutas ay para lamang sa may 
Kapag pinitas ito at hindi ipinanggamot, 


mamamatay ang mga hayop sa gubat dahil sa 
sobra-sobrang lakas na taglay nito.” 

"Ano ngayon ang gusto mong mangyari?” 
tanong ni Tong. 

“Ganito,” alok ni Aso, habang unti-unting 
sumusuka. “Ako ang pipitas sa puso ng saging 
Maiuuwi mo ang prutas para sa iyong ama, at 
mapapasaakin naman ang taglay nitong 
kapangyarihan para maisakatuparan ang 
kahilingan ko. Ayos ba?” 

“HINDI!” sigaw ni Kuneho na kanina pa pala 
nakikinig sa usapan. "Bakit ikaw ang pipitas ng 
puso ng saging, di ba sabi mo dati ipapaubaya 
mo 'yon sa mga hayop dito sa gubat na mas 
karapat-dapat?” 

"Dati 'yon...nung wala pa itong talangkang- 
ligaw!" sagot ni Aso habang kinakain ang sariling 
suka, 

“Hindi, hindi uubra sa akin ang ganyan! Ako 
ang hari dito sa gubat kaya ako ang magpapasya 
kung sino ang susungkit sa puso ng saging!" 
pagmamatigas ni Kuneho. 
'SandaliKelanKaPaNagingHariDito?" hirit ni 
Pagong. "AtSinoNamanKayaAngNapagpasyahan 
MongKarapatdapatSaTungkulin?” 

“Ako!” sagot ni Kuneho. 


“Sandali! Sandali!” awat ni Tong. “Tumatakbo 
ang oras, kailangan na ng ama kong hari ang 
puso ng saging. Hindi importante sa akin kung 
sino—" 

"ImportanteSaAkin!” sabat ni Pagong na may 
halong pamemersonal kay Kuneho. 

"Pero hindi ba pwedeng ako na lang ang 
kumuha para hindi na sila mag-away-away?" 
tanong ni Tong kay Aso. 

“Magandang ideya 'yan.” ani Kuneho. "Pero 
ang kapal mo naman! Mapapagaling na nga ang 
tatay mo, kukunin mo pa 'yung libreng 
kahilingan. Saka yari ka rin dahil maraming 
nakabantay sa bunga, hindi ka uubra. May tigre, 
may ahas, may pating, may dinosaur, may 
holdaper, may aswang, may SARS...ngyay. 
nakakatakot! Kung ako sa'yo hindi ako pupunta 
doon mag-isa!” 

Suko at wala nang masabi, napatingin na 
lamang si Tong nang malungkot kay Aso. 

“Sandali, ba't hindi na lang natin ito daanin sa 
maayos na paraan?” mungkahi ni Aso. "Pamiliin 
natin ang mga hayop kung sino ang gusto nilang 
sumama kay talangkang-ligaw para pumitas ng 
puso ng saging. Hindi ba mas maayos 'yon?" 

“Tama, sa ganyan lang natin malalaman kung 
sino talaga ang karapat-dapat maging hari dito!" 


Mapalingin ang lahat sa bagong dating na si 
Wibüblong. “IPAGBUNYI ANG KARAPATAN NG 
MRING MALILIIT!!!” 

“[PAGBLNYILII!!!!" sigaw ng di-mabilang na 
Jangaw na sumusuporta kay Tipaklong. 
“Kung sasali si Tipaklong. sasali rin ako. Hindi 
amin matatanggap na isang tulad n'ya ang 
Ewan para sa aming sektor!” sabat naman 
ff Langgam na kararating lang din kasama ang 


fa pang insekto. 
F 


Inumpisahan ang botohan. Tinanong ni 
[agony kung sino ang mga pabor sa kanya 
jang hari. Mabilis namang nagtaasan ng 

may ang lahat ng hayop. Pagong ang 
silbihan!” wika nila. 
Bumunod si Langgam na nanghingi ng boto. 
brin lahat ang kamay ng mga insekto. At 
(a pinaboran si Langgam ng mga nilalang 


Mide! Nagdilim ang kalangitan sa dami ng 
w na dumalo sa pagtitipon upang 
gpamahan ang patalon-talon na kandidato. 
Ziwehehe!" pagmamalaki ng mga langaw. 
Jong namin ang nanalo! 


ja pagkakataong 'yon ay naghagis si Kuneho 
ng isang malaking tipak ng tae sa kanyang 
harapan at nagsabing: “Downpayment pa lang 
yan sa mga boboto sa akin!" Gaya ng inaasahan 
dagsang lumipat ang mga langaw sa kanyang 
kampo sa isang kisapmata. 

“Ang sarap, meron pang almonds!” sabi ng 
isang langaw. Kaagad namang idiniklara ni 
Kuneho ang sarili bilang totoong hari 

"Sandali, hindi pa tapos ang laban. Kasali rin 
ako!" hirit ni Aso. Pero mabilis din syang 
nanahimik at nakuntento sa isang tabi nang 
biyayaan s'ya ni Kuneho ng sarili nitong suka 

Mangiyak-ngiyak naman sa tuwa na 
nagpalakpakan ang mga langaw sa pagiging 
mapagkamakaloob ni Kuneho. “S'ya lang talaga 
ang nagmamalasakit sa lahat!" bulong pa ng 
isang langaw sa kapwa nito. 

Ngunit tulad ng nakagawian, hindi tinanggap 
ng mga kalaban ang pagkapanalo ni Kuneho. 
Nagreklamo si Langgam at iginiit na walang 
kwenta ang boto ng mga langaw dahil wala 
naman sa mga ito ang marunong mag-isip. 
“Peste lang ang mga 'yan!" aniya, kasabay ng 
pagdedeklara ng sarili bilang totoong panalo. 

Hindi nagpatalo, iginiit naman ni Pagong na 
mas importante ang boto ng mga hayop 


kumpara sa mga insekto. “InsektoLangAngMga 
Yan!" aniya, kasabay ng pagdedeklara ng sarili 
bilang totoong panalo. 

Sa mga sandaling 'yon ay tinutubuan na si 
Tong ng mga puting buhok sa kilikili dahil sa 
tagal ng proseso, ngunit wala s'yang magawa 
kundi maghintay. At dahil sa walang nangyayari 
at walang napapagkasunduan ang mga nagtatalo- 
talong “hari”, ipinagpasya ni Aso na daanin na 
lang ng apat sa paligsahan ang labanan 
“Takbuhan na lang!" ani Kuneho. 
igeTabbuhanSallalimNgDagat!" pambabara 
ni Pagong. 

"E kung taguan-pung na lang kaya sa 
damuhan?” mungkahi ni Tipaklong 

“Hindi, buti pa gawin natin itong 5-event 
competition,” sabi ni Langgam. “Laban tayong 
sky diving, quiz bee, pagalingan sa videoke, 
Ragnarok, at saka pabilisan kumain ng hissing 
cockroach, atay ng baboy, itlog ng ostrich, at 
dugo ng kambing!" Syempre nag-walk out sa 
audience ang mga ipis, baboy, ostrich, at 
kambing. May balita pang naringgan daw si 
Baboy na nagsabing: “How gross!” 

Ganon pa man ay pumayag ang mga kalahok 
at natuloy ang labanan, bukod kay Tipaklong na 
nag-backout dahil sa kanyang relihiyon. 


Natapos ang perya. Nanalo si Langgam sa 


ing event. "Yun nga lan: abot s'ya ng 

su bandang huli. 

MAANAAAHHH! 

Jhing malakas na sigaw ang narinig ng lahat. 
puan na lamang patay si Langgam--may 
Mapak! Kung aksidente o foul play, walang 
Ilinalam. Balik sa kaguluhan ang gubat 

Aroon lang ulit ng sandaling katahimikan 

I magsalita si Aso. “Sandali, may naaamoy 

Ø may umutot ba sa inyo?” 

“Huh? Pwede ba!" pumutak naman agad si 

mok na sa mga sandaling 'yon ay katatapos 

i umutot. 

lalang kinabahan si Aso. “Seryoso ako. 

(ll ko gusto ang naaamoy ko!” Sinundan nito 
iu pinanggagalingan ng amoy at natunton si 
ong. Nasuka ito sa amoy ng kaharap pero 
pain din kaagad ang suka. Di nakuntento, 
Mibol pa ni Aso ang mas malakas na pinangga- 
ngan ng amoy hanggang sa matumbok ang 

layuan ni Tong. 

jalangkang-ligaw, may kinain ka ba kanina?” 

(ni Aso. “Meron ba kayong natapakan ni 
ong kanina o nahawakan kaya?” 

pilit namang nag-isip ang dalawa kasabay ng 

jang hayop na nag-aamuyan na rin upang 


matukoy ang nagbabadyang panganib na kinata- 
takutan ng maalam na Aso. Maya-maya pa ay 
narinig nila ang dagundong ng naghihintay na 
kamatayan. 


"SI LEON" isang loro ang sumigaw. "NASUN- 
DAN TAYO!!!" 

Kasunod noon ang malalakas na sigawan 
mula sa iba't-ibang direksyon. Kumaripas ng 
takbo ang mga hayop papunta sa kung saan- 
saan. Walang natira sa lugar ng pagtitipon kundi 
ang mga nagliparang tuyong dahon, balahibo ng 
iba't-ibang ibon, usok ng alikabok, at parapher- 
nalia ng mga ipinagbabawal na gamot. 


H... na hingal nang magkita-kita sina 
Pagong, Kuneho, Aso. at Tong sa ilalim ng 
mahiwagang puno kung saan umano mapipitas 
ang puso ng saging. 
“NasundanTayoNilaLeonDahilSaDalaMong 
Mgaltlog.Talangka!" paninisi ni Pagong. “Laway 
YataNiDagaYungNaamoyNiAsoKaninaNalawayan 


"Ano?" ang tanging nasabi ng pahamak na 
gka 
Ginamit ka nila Leon para matunton ang 
paylataguan ng mga hayop sa gubat,” 
lianag ni Kuneho. “Dapat binanggit mo sa 
lla nakita mo sila para nakapaghanda tayo 
ft mabalibas ang lahat nang mas maaga.” 
Nagsalita na rin si Aso. “Sina Leon ang 
ilan kaya nagkukubli sa iisang parte ng gubat 
NY Iba't-ibang hayop.” 
Napayuko na lamang si Tong bilang pag-amin 
Jusalanan at paghingi ng tawad 
“Pero bayaan mo na 'yan.” patuloy ni Aso na 
impleng kumakain na naman ng sariling suka 
bang umaastang kagalang-galang. “Ang 
portante sa ngayon ay makuha natin kaagad 
Il puso ng saging na nasa tuktok nito. Sabay- 
bay na nilingon ng lahat ang dulo ng katabing 
Ino. 
“Pero sino sa ating apat ang makakaakyat 
an?" pag-aalinlangan ni Tong. Natigilan ang 
gt at nawalan ng loob nang mapagnilayan 
(narinig. Muli na namang nanahimik ang 
ong paligid dahil sa panibagong mukha ng 
ibilguan. 


“Tama, wala ni isa man sa atin ang may 
kakayahang umakyat d'yan, " sabi ni Aso 
makalipas ang ilang sandali ng pag-iisip. “Pero 
kung magtutulong-tulong tayo, lahat ay kaya 
nating lampasan!" 

“Sabihin mo lang. Aso, handa "kong gawin 
ang lahat,” wika ni Tong. Maayos namang ipina- 
liwanag ni Aso sa mga kasama ang detalyadong 
plano. At matapos sagutin ang ilang katanungan, 
pumwesto na ito sa paanan ng puno. 

“Ako na ang sa ilalim," alok ni Aso. “Hindi na 
importante sinuman ang pumitas sa prutas at 
kanino man mapunta ang kahilingan.” 

Ngunit mabilis namang lumusot si Tong sa 
ilalim ni Aso. “Ipaubaya n'yo na sa akin ito. 
Mapagaling lang ang aking ama, masaya na 'ko!" 

Di nagpatalo sa pagmamagandang loob, sumi- 
ngit si Pagong sa ilalim nina Tong at Aso. “Yaman. 
DinLamangAtHindiAkoAngNapiliBilangHariNg 
GubatHayaanNyoNangMakapagsilbiAkoSaMga 
HayopKahitManLangSaPagbabataonglto 

Hindi na nakapagsalita si Kuneho sa tuwa 
dahil sa pagbabagong-loob ng mga taga-gubat. 
Kaya diretso na lang itong lumusot sa pinakaila- 
lim na puwesto upang matuntungan ni Pagong 
na tinutuntungan ni Tong na tinutuntungan ni 
Aso na s'yang pipitas ng puso ng saging. 


“Nakikita mo na ba ang puso ng saging, Aso?” 
anong ni Tong. 

"Oo, nakikita ko na!” 
"AbotMoNaBaAngltaasNgPuno.Aso?" tanong 
Wi Pagong. 

"Oo, abot ko na!” 

"Pipitasin mo na ba ang prutas, Aso?" tanong 
Mi Kuneho. 

“Oo, pipitasin ko na!” 

"Sandali! Sandali!" awat ni Kuneho. "Baka 
Hand'yan si Leon sa itaas ng puno, ako na lang 
ang pipitas ng prutas, Aso!" Umakyat si Kuneho 
Wit tinuntungan si Aso. 
"PipitasinMoNaBaAngPrutas Kuneho?" tanong 
mi Pagong. 

"Oo, pipitasin ko na!" 

"Sandali!Sandali!" awat ni Pagong. “BakaNan 
MyanSiBuwayaSaltaasNgPunoAboNaLangAngPi 
JpltasNgPrutas.Kuneho!" Umakyat si Pagong at 
llinuntungan si Kuneho. 

“Pipitasin mo na ba ang prutas, Pagong?” 
anong ni Tong. 

"OobipitasinKoNa!" 

"Sandali! Sandali!" awat ni Tong. “Baka 
and'yan si Saddam Hussein sa itaas ng puno, 

ko na lang ang pipitas ng prutas, Pagong!" 
Umakyat si Tong at tinuntungan si Pagong. Pero 


umakyat na rin si Aso para tuntungan ulit si 
Tong...na sinundan naman ni Kuneho...na 
sinundan naman ni Pagong. ..na sinundan naman 
ni Saddam. ..na sinundan na naman ni Tong.. 
na sinundan nang pagbagsak nilang lahat! 

BLAGAAAAAAAAGH!!!! 

"Araaay!" ungol ni Aso na nagalusan ang 
nguso. Kanya-kanya na ring hilot at pagpag ng 
katawan ang iba pang hayop. 

“Nahihilo ako," reklamo naman ni Kuneho. 
“Nahihilo talaga ako. ..dalawa na ang tingin ko sa 
talangka!” 

“Katang???" tanong ni Tong sa sarili habang 
inaaninag ang bisitang papalapit. Katang 
nga!" Patakbo n'yang sinalubong ang bisita, 
niyakap, at ipinakilala sa mga kasama. “S'ya si 
Katang! Hindi ka nahihilo, Kuneho...kapatid ko 
sya!” Ngiting-ngiti si Tong habang takot na takot 
at nanlalaki naman ang mga mata ng mga 
kasama nito. “Huwag kayong matakot,” ani 
Tong. “Mabait ang kapatid ko!” 

Hindi maintindihan ni Tong ang panginginig 
ng mga kasamang ngayon ay may pilit nang 
itinuturo sa likuran n'ya. “Huh? Ano? Bakit?” 

Hinalikan ni Katang si Tong sa pisngi. “Eto na 
sya. Akin na ang tatlumpung piraso ng pilak na 
napagkasunduan natin.” 


itung-lito sa ikinikilos nito. 

,” sagot kay Katang ng kilalang tinig, 
na mula sa mga damuhan ay dahan-dahang 
Jumabas at nagpakita. Si Leon. Kasama sina 
Daga. Maya, at Buwaya, na noon ay may mga 
ngiting abot-tenga. 

“Hahahaha! BWAHAHAHA!!!” sabi ni Katang 
kay Tong bilang opening remarks. “Akala mo ba 
magtatagumpay na naman ang plano mo, 
kapatid? Akala mo ba ikaw na naman ang pogi 
sa tingin ng mga magulang natin? Akala mo 
kayo talaga ang magkakatuluyan ni--” 

"ANO ANG GINAWA MO SA NOBYA KO?!!!” 
nanlilisik sa galit ang mga mata ni Tong. 

"Wala ka nang pag-asa!" sagot ni Katang. 
"Binuntis ko na si Dalagang Bukid! Bwahahaha!!!" 
Di na nakapagpigil si Tong. Sisipitin n'ya na 
dapat si Katang kung di lang s'ya napigilan ng 

kanyang mga kasama. 

"Oras na para pagbayaran mo ang lahat!” 
patuloy ni Katang. 

“Ano bang kasalanan mo sa kanya, 
talangkang-ligaw?” tanong ni Aso kay Tong. 

"Oo nga, talanghang-ligaw," pangungutya ni 
Katang, “Ba't hindi mo kaya sabihin ngayon sa 
Jahat ang kasalanan mo sa akin para malaman 


nila kung anong klase kang kapatid? O gusto 
mo bang ako na lang ang magkwento KUNG 
PAANO MO AKO PINATAIHAN SA IBONG 
ADARNA DAHIL SABI MO MAGANDA 'YON SA 
MAY HIKA?!?!!!" 

"Bakit, biro lang naman yon, ah?!" depensa ni 
Tong. “Saka magso-sorry naman ako e!" 

“PERO PALALABASIN MO PA RING IKAW 
LANG ANG NAKAPAGPAGALING KAY AMA! NI 
HINDI NGA NILA ALAM NA NAKIPAGSUNTUKAN 
PA AKO SA ISANG TRICERATOPS PARA LANG 
MAILIGTAS ANG BUHAY MO...syit ka!" 

SHHHUUUKUHG. 

Isang kawayan ang mabilisang itinuhog ni 
Leon kay Katang pabaon sa lupa. “Andami 
mong satsat. Tanghali na, marami pa 'kong 
gagawin!" Matapos hawiin ang bangs na 
tumatakip sa mga mata, ibinaba na ni Leon ang 
utos sa mga kasama. “It's showtime!" 

Nag-umpisa ang massacre ng mga hayop na 
mas karumaldumal at mas kagimbal-gimbal pa 
sa mga pelikula ni Carlo J. Caparas noong 
dekada 90. Buti na lamang at kahit papano'y 
nakuha pala ni Kuneho ang puso ng saging. 
Agad n'ya itong inilabas para hilingin ang 
kaligtasan ng mga hayop at katahimikan sa 
gubat. Ngunit bago n'ya pa man ito magawa ay 


inagaw na ito sa kanya ni Aso. “Wag kang 
masyadong makasarili. Kuneho.” ani Aso, sabay 

pikit habang humihiling: “Sana po ay magkaroon 
ako ng maraming-maraming-maraming suka!” 

"aNONGRLASEbANGRILINGyAN,aSO?" sigaw 
naman ni Pagong habang nakikipagbuno sa mga 
kasamang hayop. Nang maagaw ang prutas ay 
mabilisan na rin itong humiling. "SanaSana...... 
s.. AAAAAAAAHHH!!!!!” 

Noon lamang napansin ng tatlong hayop na 
mga kulay puti na sila at nasa tiyan na pala ni 
Buwaya ang kanilang mga katawang lupa. 

[Cue: Unchained Melody] 


p... 


Apat-apat ang paningin ni Tong nang magising 
s'ya sa tabing-dagat kung saan s'ya inabot nang 
pagod matapos ang mabilis at mahabang 
pagtakbo upang takasan sina Leon. 

“VCD, boss,” ulit ng tinig. “Tatlo-isang daan 
lang." 

Pilit minumukhaan ni Tong ang kausap sa 
kabila ng nakakasilaw na araw. Ngunit hindi 


nya ito makilala dahil sa hilong gawa ng pagod 
at gutom. 

“Triple X, boss, 
na pamimilit ng tinig. 
“Hin...di...ko kai.. langan yan...” pinilit ni 

Tong magsalita. "Nasaan...abo?" 

“Hindi ka naman pala bibili, eh!" sagot ng 
kausap, sabay alis. 

Naiwang mag-isa si Tong sa dalampasigan. 
nakabilad sa matinding init ng araw, nanghihina 
at bugbog sa pagod ang katawan...ilang beses ko 
na bang nasabi 'Yon? 

“Ulang!” biglang nabuhayan ng loob si Tong 
nang makatanaw ng kakilala sa di-kalayuan. 
“Ikaw nga!!!" sigaw n'ya habang pasuray-suray 
na tinatakbo ang kinaroroonan ni Ulang. 

“Ulang, anumang oras ay matutunton ni Leon 
ang lugar na 'to. Kailangan nating—Ulang? 
Ulang???” napansin ni Tong na hindi kumikibo 
ang kausap. “Ulang? Ulang...." 

Napayuko na lamang s'ya nang maunawaang 
napuruhan si Ulang ng nagbabagang araw at 
hindi na nailigtas ng alon sa pagkakataong iyon. 

[Cue: Unchained Melody, Air Supply version] 


alinaw, DVD copy!" pabulong 


I lang minuto ring nagluksa si Tong dahil sa 
pagpanaw ni Ulang. Kasabay noon, pinagnilayan 
n'ya na rin ang mga pangyayari sa kanyang 
buhay. Ang masayang alaala nila ni Dalagang 
Bukid: ang mapait na pangmomolestiya sa 
kanya ng tiyuhing swordfish: at ang masarap na 
pangmomolestiya n'ya sa pamangking dikya. 
Nagtika s'ya at nagsisi sa lahat ng kanyang mga 
pagkakamali at kahinaan. Ngunit sa kalagitnaan 
ng taimtim n'yang pagbabasa ng "A Purpose 
Driven Life" ay may naghagis sa kanya ng balat 
ng saging. 


"@8#155, SINO 'YON?” sigaw ni Tong habang 
tinatanaw ang kapaligiran. Kasunod noon ang 
katakut-takot n'yang mura na hindi na maaaring 
isulatsa libro. 

Naghahanap ka ba ng saging?" malumanay 
na tugon ng tinig na nagmumula sa itaas ng 
isang puno. Si Matsing 

"SAGING??? Penge naman. Matsing," biglang 
nagbaba ng boses si Tong. “Para ka namang 
hindi inaanak sa kumpil ng nanay ko...” Pero 


totoong hindi inaanak sa kumpil ng nanay n'ya si 
Matsing. “Penge naman, kahit puso lang ng 
saging para mailigtas—" 

Sa isang lundagan ay tinangay ni Matsing si 
Tong upang makasama sa itaas ng puno kung 
saan sila nag-jamming. Doon ay masayang nag- 
kapalitan ng talambuhay ang dalawa, kasama na 
ang nakakasawang kwento ni Tong tungkol sa 
pakay n'ya sa kagubatan. 

“Puso pala ng saging ang kailangan mo, dapat 
puno ng saging ang hinanap mo,” wika ni 
Matsing. 

“E'yun kasi ang sabi nila Aso e!" sagot ni Tong 

“Aso? Anong kinalaman ng aso sa saging? 
Pag saging, dapat ang tatakbuhan mo matsing! 
Masyado kang nagpapaniwala kung kani-kanino.” 


“Pero, nakakuha na si Pagong ng puso ng 
saging kanina 

“Hahaha! Sigurado ka? Si Pagong pa! Nag- 
iisa lang ang puno ng saging dito sa gubat, bro!” 

Napag-isip nang malalim si Tong. "Si Leon. 

“Ano si Leon?” 

Leon ang nagsabing sina Aso ang makaka- 
akin...niloko ako ni Leon!!!" 

g-iling lang ng ulo ang naging tugon ni 
Matsing kay Tong. 

“Ba't ka natatawa?” 
sa kausap. 

“Galit ka kay Leon, pero gusto mong iligtas 
ang tatay mo!” 

“Oo, bakit...?” 

“Manloloko rin ang tatay mo eh! Siya ang 
may gawa kay Leon!” 

“DAHAN-DAHAN KA SA MGA SINASABI MO 
SA AMA KONG HARI!!!” bulyaw ni Tong nang 
may nakaambang mga sipit 

“Hari ng ano? Hari saan?" pangising tanong ni 
Matsing. “May nasasakupan ba s'ya? Sino dito 
ang nakakakilala sa kanya?” 

Tinitigan ni Matsing si Tong sa mga mata at 
pabulong na nagtanong: “Alam mo ba kung ano 
ang totoong sakit ng tatay mo? Alam mo ba 
kung para saan talaga ang puso ng saging?” 


siwang tanong ng talangka 


Hindi kumibo si Tong. 

Nagpatuloy si Matsing sa malakas na tinig 
“WALANG PUSO ANG TATAY MO KAYA PUSO 
NG SAGING ANG GINAGAMIT NYANG KAPALI 

Sa pagkakataong 'yon ay hindi na pinalagpas 
ni Tong ang kalapastanganan sa kanyang ama. 
Patalon n'yang sinugod si Matsing, ngunit mabilis 
naman itong nakailag nang walang kahirap- 
hirap at nagpatuloy pa rin sa pagsasalita. 

“Ang nararanasan ng tatay mo ngayon ay 
kabatiran na may paghihirap sa kapaligiran niya, 
at ang kaalamang ito ang tinatawag niyang 
karamdaman. Kaya kailangan niya ng 
pampamanhid. At yon ang silbi sa kanya ng 
puso ng saging—ang bukal ng walang hanggang 
pagbubulag-bulagan at kawalang-malasakit! 

Lalong namula si Tong dahil sa mga narinig. 
kaya minabuti n'yang gamitin na kay Matsing 
ang automatic pistol na natanggap n'ya noong 
nakaraang Pasko. Ngunit maging ang mga bala 
nito ay nailagan ni Matsing, kung kaya't inihagis 
na lamang ni Tong ang walang silbing sandata, 
kasunod ng pagkanta ng Silent Night bilang 
tanda ng pagsuko. 

"Ano ngayon ang dapat kong gawin?” 
malumanay na tanong ni Tong 


“Sumali ka sa network ko ng multilevel 
marketing!” mungkahi ni Matsing 

“Hindi, ang ibig kong sabihin ay ano ngayon 
ang gagawin ko sa aking ama?” 

^h. hehe...heto ang puso ng saging. iyong- 
iyo na, ibigay mo sa tatay mo...kung masaya ka 
sa ganitong kalagayan ng gubat!” 

Blangko ang mukha ni Tong 

"O bakit, hindi ka ba masaya dito sa gubat?” 
tanong ni Matsing. "E di ikaw na ang kumain ng 
puso ng saging kung gusto mo para wala ka na 
ring pakialam at wala nang problema! 

Malungkot na umiling si Tong. “Matsing, 
hindi ko masisikmura ang ganito. Kailangan 
kong kumilos tungo sa pagbabago at kaunlaran 
ng kagubatan. 

"TraPong-TraPo ang dating ng speech mo. 
bro, gusto ko 'yan...hehehe!” 

“Kikilos ako. Kailangang matigil na ang 
masamang gawain nila Leon!” 

“Hahaha! Masama sina Leon, at sina Pagong 
ay mabuti? Dahil ba sa pumapatay sina Leon, at 
sina Pagong ay hindi? Paggawa na ba ng 
kabutihan ang hindi paggawa ng kasamaan? 

“Kaya nga pupuksain ko ang tulad nila Leon 

“Pero ano ang gubat kung 
Tandaan mong kahit saang gubat. may leon!" 


Mang leon? 


“Hindi ba ahas? 

“Ahas, leon, manananggal, illegal vendor, tax 
evader, political clan—pare-parehas lang yan. 
lahat sila naghahari sa gubat!” 

"Alam ho. Kaya nga babaguhin ko ang gubat 
Gigisingin ko sa katotohanan ang mga hayop. 
Tuturuan ko sila sa wastong pamumuhay. 
Bibigyan ko sila ng matinong edukasyon at 
magandang trabaho. Alam kong sa kaibuturan 
ng kanilang puso ay alam din nila ang tama sa 
mali...,” 

"Delikado 'yan.” Pumitas ng isang piling na 
saging si Matsing at nagpatuloy sa pagkain. 
“Hindi yata ako boto d'yan.” 

Tinitigan lang sya ni Tong. 

Nagpatuloy si Matsing: “Bigyan mo sila ng 
isda, mabubusog mo sila nang pang-isang araw 
Turuan mo sila mangisda, mabubusog mo sila 
nang panghabang-buhay at hindi ka na nila 
kakailanganin. Mawawala ang kamangmangan 
nila at hindi na sila magiging inutil. Wala ka 
nang kapangyarihan. Kaya bakit mo sila 
tuturuang mangisda?” 

“Hindi ko kailangan ng kapangyarihan. 
Matsin: agot ni Tong. “Ang kapangyarihan ay 
tatagal lang ng ilang taon—anim, sampu, dala- 
wampu.... Pero ang impluwensya. daangtaon." 


“Bakit, tatagal ka ba ng daangtaon? Baka 
bukas lang ma-dengue ka, tigok ka na!” 

“Hindi kailangang lahat ng gagawin natin ay 
para lang sa atin, dapat ay isinasaalang-alang rin 
natin ang mga susunod pang henerasyon.” 

Hmmm. ..gusto ko ang dila mo, batang 
talangka, pwede ka sa mga call center...pero 
sabihin mo nga sa akin kung ba't bigla mong 
naisipang gawin 'yang mga sinasabi mo?" 

Malungkot ang mga mata ni Tong. “Dahil 
wala na “kong ibang pagpipilian. 

“At ang tatay mo?” mapandemonyong tanong 
ni Matsing na hindi apektado sa alin mang 
narinig 

“Ano ang tatay ko?” 

“Hahayaan mo na lang ba s'ya sa kanyang 
karamdaman? 

Natigilan si Tong. 

“Hindi mo na ba kailangan ang puso ng 
saging na s'yang dahilan ng pagpunta mo dito?” 

Dahan-dahang napatalikod si Tong kay 
Matsing, hindi alam ang sasabihin 

“Handa ka bang magtanim ng batas sa gubat. 
talangka? Kaya mo bang ipag-utos sa mga 
hayop ang respeto? Desidido ka bang damitan 
sila ng dangal at prinsipyo? Determinado ka 
bang sugpuin ang kabangisan? Nals mo bang 


magturo ng malasakit sa kapwa at pagkakaisa 
Kakayanin mo bang magpadibta sa bulong ng 
konsensya?” Lumundag si Matsing sa harapan ni 
Tong para sa huling hamon: “Gusto mo ba 
talagang makialam sa natural na takbo ng 
buhay--sa gubat???" Abot-tenga ang mapang- 
asar na ngiti ni Matsing. 

Nagmistulang bato si Tong. hindi makakibo sa 
mga sinalong tanong. 

Muling inialok ni Matsing ang puso ng saging. 
“Tanda ng pagkakaibigan?” 

Unti-unting napangiti si Tong. Tinanggap ang 
puso ng saging at agad na inupakan ng kagat. 
"Yahoong-yahoo!!!" wika n'ya 

Lumiwanag nang pagkaganda-ganda ang 
araw. Nagkaroon ng bahaghari sa kagubatan. 
Nagkantahan ang mga anghel sa langit at 
nagsayawan ang mga dance groups sa lupa tulad 
ng nakagawiang tradisyon sa pagtatapos ng mga 
pelikula noong 80's. At nabuhay ang lahat nang 
maligayang-maligaya...sa gubat! 


